Pierre Blanc

De Pierre Blanc, gebuer de 6. Juni 1872 an der Stad Lëtzebuerg, an do gestuerwen den 30. Mäerz 1946, war e lëtzebuergesche Moler.Georgette Bisdorff: Pierre Blanc an ons stad 67, 2001.

Hien huet an der Stad op De Kolléisch, duerno op den Akademien zu München, a méi spéit och zu Prag a Paräis, Konscht studéiert. 1898Die Warte, N° 12 / 1919, édition 23.03.2000jee no Quell gëtt vun 1898 oder 1918 geschwat gouf hien Zeecheprofesser an der Handwierkerschoul, an ass dat bis zu senger Pensioun, 1936, bliwwen. Dertëschent - vun 1912 bis 1917 - war hie Chargé de cours am deemolege Meedercheslycée.

De Pierre Blanc huet sech am Juni 1903 mat der Marie-Louise David vu Bréissel bestuet. D'Koppel krut zwee Kanner: den Nicolas-Léon-Louis (1903 - 1931) an d'Marie-Marguerite (1909 - ?).

Vun 1906 bis 1910 a vun 1920 bis 1927 war de Pierre Blanc President vum Cercle artistique de Luxembourg, wouvun en och ee vun de Grënnungsmembere war. Seng Spezialitéit ware Portraiten. Mä och Landschaftsbiller a Buchillustratiounen (wéi z. B. vum Batty Weber sengem Inseltraum oder dem Auguste Liesch senger Maus Ketti) huet hie gemoolt. Och dokumentaresch Zeechnungen huet hie gemaach, wéi z. B. vun de Lëtzebuerger Prënzen a Béimen. Weiderhi sinn Timberen, Medailen a Geldschäiner vun him geschaf ginn.

Eng aner vu senge Spezialitéite war den Entworf vun Exlibrissen.

1911 huet hien de Prix Grand-Duc Adolphe kritt.

Hien huet verschidde Portraite vun historesche Gestalten am Arthur Herchen sengem Manuel d'Histoire nationale gezeechent.

De Pierre Blanc ass den 30. Mäerz 1946 um Belair an der deemoleger Rue des Iris (haut: Rue Albert-Philippe) gestuerwen. Fir un hien z'erënnere gouf zu Bouneweg d'Rue Pierre-Blanc, tëscht dem Boulevard de la Fraternité an der Rue Auguste Charles, no him benannt.

 Wierker (Auswiel) 
 1911: Le vieil étang
 1911: Paysage de Tervuren, Ueleg op Toile, 40 cm × 55 cm, (Musée national d'histoire et d'art (MNHA) an der Stad Lëtzebuerg)
1913: Au jardin (MNHA)
1923: Pavillon au parc d'Echternach (MNHA)
1930: Ruines du château de Brandenbourg (MNHA)
1932: Faubourg du Grund (MNHA)
Le Château de Bourglinster (temps gris)
Le "Osterbour" à Larochette

 Portraiten 
1905: La sieste (Madame Blanc)
1908: Portrait vum Batty Weber
1909: Madame Édouard Dupont
1916: Mademoiselle Valy Pauly
1929: Madame Gustave Jacquemart
Portrait de jeune fille
Le page (étude de portrait de ma fille)

 Timberen 
 1906: Timber mam Groussherzog Wëllem 
 1907: Timber mat Wopen
 1925: den éischte Caritas-Timber (genannt: "mat der Infirmière")
 1930: Timber mat engem Schëld mat Wopen
 1982: op engem Timber aus der Serie "Les saisons" ass e Bild vum Pierre Blanc, dat hien 1911 zu Tervure gemoolt hat
2018: Block op Basis vum Tableau - Première Guerre mondiale Famine et Misère - Le marché noir vun 1917

 Geldschäiner 
 1926: 20-Frang-Schäi mat der Groussherzogin Charlotte an der Vue vum Palais an dem Spuerkeessgebai
 1927: 100-Frang-Schäi mat der Groussherzogin Charlotte an de Wope vun den 12 Kantonen
 1930: 20-Frang-Schäi mat Baueren- a Wënzerzeenen
 1939: 20-Frang-Schäin deen awer wéinst der däitscher Invasioun vu Lëtzebuerg net erausbruecht gouf

 Aner Wierker 
 Entworf vum Relief "Ermesinde iwwerreecht Lëtzebuerg de Fräiheetsbréif" un der viischter Fassad vum Cercle Municipal an der Stad Lëtzebuerg (d'Skulpturaarbechte goufe vum Pierre Federspiel ausgefouert)Koltz, Jean-Pierre, 1970. Baugeschichte der Stad und Festung Luxemburg, 1. Band, 2. Oplo, S. 74.
 Zeechnung fir de Relief Vue panoramique de la Ville de Luxembourg fir d'Weltausstellung 1937 zu Paräis (d'Skulpturaarbechte goufe vun de Sculpteuren Aloyse Deitz, Ernest Grosber, Albert Kratzenberg a Léon Nosbusch ausgefouert)Die Eröffnung des Luxemburger Pavillons auf der Pariser Ausstellung. Luxemburger Wort Nr 165 vum 14. Juni 1937 (Link)Mousset, Jean-Luc … [et al.]: Petit parmi les grands: Le Luxembourg aux Expositions universelles de Londres à Shanghai (1851-2010). Luxembourg: Musée national d'histoire et d'art, 2010 (Publications du Musée national d'histoire et d'art Luxembourg 11), Ss. 208, 216.
 Illustratioun vum Auguste Liesch sengem Buch D'Maus Ketti

Galerie

 GielercherDoudesannonce vum Pierre Blanc am Luxemburger Wort vum 1. Abrëll 1946 





 Kuckt och 
 Lëscht vu lëtzebuergesche Konschtschafenden

 Bibliographie 
Nowara, Malgorzata."Pierre Blanc." konschtlexikon.lu. Last updated 2022-03-30.https://www.konschtlexikon.lu/entry/lkl000270/5/.Web.Accessed15/07/2025.

 Um Spaweck 

Kategorie:Lëtzebuergesch Moler
Kategorie:Gebuer 1872
Kategorie:Gestuerwen 1946
Kategorie:Prix Grand-Duc Adolphe
Kategorie:Chevalier de l'ordre de la couronne de chêne
Kategorie:Chevalier de la Légion d'honneur
Kategorie:Officier de l'ordre de Léopold II
Kategorie:Lëtzebuergesch Lycéesprofesseren
Kategorie:Officier de l'Instruction publique
Kategorie:Membere vum Cercle artistique de Luxembourg
Kategorie:Persounen, no deenen eng Struktur zu Lëtzebuerg genannt ass